Ektemannen døde uventet i 1889. Mdluli ble da «ndlovukazi», eller dronningmor, for arvingen, deres sønn Bhunu, som var 15 år. Swaziland ble på denne tiden styrt av to regenter: kongen – og hans mor. Dronningmorens rolle var å være rådgiver for den unge kongen. Dette ga Labotsibeni Gwamile Mdluli ganske stor makt når det gjaldt å forvalte statens anliggender. Bhunu døde allerede i 20-årsalderen, mens etterkommerne hans, de potensielle tronarvingene, var småbarn, så ansvaret for å regjere falt på Mdluli. Hun hersket deretter i 22 år som dronning-regent.